
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	24 februarie 2010

	Nr.
	27/623


R A P O R T

asupra propunerii legislative de modificare a art.47 din Legea nr.19/2000 privind sistemul public de pensii şi alte drepturi de asigurări sociale


În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. PLx 673 din 15 decembrie 2009 cu dezbaterea pe fond, în procedură obişnuită, a propunerii legislative de modificare a art.47 din Legea nr.19/2000 privind sistemul public de pensii şi alte drepturi de asigurări sociale.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.601/30.06.2009)

· avizul negativ al Consiliului Economic şi Social (nr.943/18.05.2009)

· avizul negativ al Comisiei juridice, de disciplină şi imunităţi (nr.31/1155/02.02.2010)

· avizul negativ al Comisiei pentru buget finanţe şi bănci (nr.22/699/17.02.2010)
· avizul negativ al Comisiei pentru drepturile omului, culte şi problemele minorităţilor naţionale (nr.25/799/03.02.2010)
· punctul de vedere negativ al Guvernului (nr.2141/25.08.2009).


Propunerea legislativă are ca obiect de reglementare modificarea art.47 din Legea nr. 19/2000 privind sistemul public de pensii şi alte drepturi de asigurări sociale, cu modificările şi completările ulterioare, astfel încât toate persoanele cu handicap să beneficieze de ieşirea la pensie, indiferent de vârstă, după realizarea unui stagiu de cotizare în condiţii de handicap preexistent calităţii de asigurat, diferenţiat în funcţie de handicap.

În prezent, beneficiază de ieşirea la pensie, indiferent de vârstă numai nevăzătorii dacă au realizat cel puţin o treime din stagiul complet de cotizare prevăzut de lege. 

Comisia propune Plenului Camerei Deputaţilor respingerea iniţiativei pentru evitarea paralelismului legislativ, întrucât se află în procedură parlamentară noul proiect de Lege privind sistemul unitar de pensii publice. 
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 23 februarie 2010 a participat, în conformitate cu prevederile art.55 din Regulamentul Camerei Deputaţilor, d-na Doina Pârcălabu, preşedintele Casei Naţionale de Pensii şi Alte Drepturi de Asigurări Sociale.
La lucrările comisiei au fost prezenţi 16 deputaţi, din totalul de 20 membri ai comisiei.

Raportul comisiei a fost adoptat cu unanimitate de voturi.
Propunerea legislativă a fost respinsă de Senat în şedinţa din 09 decembrie 2009.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


VICEPREŞEDINTE,


SECRETAR,



Ioan Cindrea



Kerekes Károly 

Şef serviciu, 

Consilier parlamentar Elena Mesaroş
Întocmit,

Consilier parlamentar Elena Anghel










1/2
PAGE  
2/2

[image: image1.png]